पुलिस से कहा गया है जो पकड़ में आ जाए उसको मार दो
Uttar Pradesh (Allahabad) Umesh Pal Murder Case Update. Follow Uttar Pradesh Etawah Latest News, Reports, and Analysis on Dainik Bhaskar  उन्होंने कहा- पुलिस ने अतीक अहमद के स्कूल में पढ़ने वाले 2 लड़कों को तो पहले ही दिन पकड़ लिया है
सपा के राष्ट्रीय प्रमुख महासचिव राम गोपाल यादव ने यूपी पुलिस पर गंभीर आरोप लगाए हैं। उन्होंने कहा- पुलिस ने अतीक अहमद के स्कूल में पढ़ने वाले 2 लड़कों को तो पहले ही दिन पकड़ लिया है। उनमें से एक की हत्या हो जाएगी... आप देख लेना।
यूपी पुलिस प्रयागराज की घटना के असली आरोपियों को तो पकड़ नहीं पा रही है। दबाव में किसी को भी उठा ले रही है। उनसे कहा गया है, जो पकड़ में आ जाए उसको मार दो। रामगोपाल यादव होली के मौके पर मुलायम सिंह यादव को श्रद्धांजलि देने सैफई पहुंचे हैं। जहां उन्होंने ये बयान दिया है।
किसी का जीवन लेने का हक किसी को नहीं
एनकाउंटर पर सवाल उठाते हुए राम गोपाल ने कहा कि संविधान जीवन देने का मौलिक अधिकार देता है। किसी का जीवन लेने का हक किसी को नहीं है। आप किसी की जान नहीं ले सकते हैं। हमें इसके अलावा कोई दूसरा रास्ता निकालना चाहिए। पुलिस पहले किसी को पकड़ ले फिर एनकाउंटर करे ये अपराध है। आज नहीं तो कल दूसरी व्यवस्था बन कर रहेगी।
राम गोपाल ने कहा- 24 फरवरी को हुए उमेश पाल हत्याकांड में ये जो लोग (पुलिस) फर्जी एनकाउंटर कर रहे हैं, इन सब पर हत्या का मुकदमा दर्ज होगा।
अतीक के नाबालिग बेटों के बारे में नहीं चल रहा पता
उन्होंने कहा कि अतीक के पांच बेटे हैं, दो पहले से ही जेल में हैं। मामले में नामजद असद अभी फरार है, बाकी दो नाबालिग बेटे कहां है, ना तो पुलिस बता रही है और न ही परिवार। बता दें, उमेश पाल हत्याकांड के बाद से ढाई लाख के इनामी अतीक अहमद के बेटे असद की तलाश में छापेमारी हो रही है।
वहीं दूसरी तरफ अतीक के दोनों नाबालिग बेटों का पता नहीं चल पा रहा है। अतीक की पत्नी बार-बार पुलिस पर बच्चों को उठा लेने की आरोप लगा रही है। वहीं पुलिस इस बात का खंडन कर चुकी है।
इस बार सैफई में नहीं होगी फूलों वाली होली
मुलायम सिंह यादव के निधन के बाद इस बार सैफई में होली सादगी से मनाई जाएगी। इसके लिए सपा सुप्रीमो अखिलेश यादव के आवास पर मंच तैयार कर दिया गया है। बताया जा रहा है नेता जी हमेशा होली में सैफई महोत्सव पंडाल में फूलों की होली धूमधाम से मनाते थे। अब उनके न होने पर उनको श्रद्धांजलि देते हुए फूलों की होली नहीं मनाई जाएगी। इसी कार्यक्रम में शामिल होने राम गोपाल यादव सैफई पहुंचे हुए हैं।
उमेश पाल हत्याकांड से जुड़े इस लिंक को भी पढ़ें-
आखिर कहां हैं अतीक के दोनों नाबालिग बेटे?:प्रोबेशन अधिकारी बोले-हमारे यहां एंट्री नहीं
उमेश पाल हत्याकांड के बाद अतीक अहमद के दोनों नाबालिग बेटे कहां है? इसको लेकर सस्पेंस गहराता जा रहा है। दरअसल, जिला प्रोबेशन अधिकारी ने बताया कि अतीक के बेटे बाल सुधार गृह में नहीं आए हैं। इससे पहले पुलिस ने कहा था कि दोनों नाबालिग बाल सुधार गृह में हैं। उधर, शाइस्ता परवीन ने सीजेएम कोर्ट में सोमवार यानी 6 मार्च को अर्जी दाखिल की है। इसमें कहा है कि उनके दोनों बेटे सुधार गृह में नहीं हैं। इसके बाद सीजेएम कोर्ट ने पुलिस और बाल सुधार गृह से रिपोर्ट तलब की है। मामले में 10 मार्च को अगली सुनवाई होगी। पूरी खबर पढ़ें